|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ……/ΠΕΡΙΦΕΡΕΙΑ …..** |  |  |
| **(Ενδιάμεσος Φορέας Διαχείρισης)**  **…………………………**  Ταχ. Δ/νση :  Ταχ. Κώδικας :  Πληροφορίες:  Τηλέφωνο :  Fax :  Email : |  | <Τόπος>, <Ημερομηνία>  Α.Π.: |
|  |  | **Προς:** <Δικαιούχους> |

**ΘΕΜΑ:** Ένταξη της Πράξης « …………………… » με Κωδικό ΟΠΣΑΑ ….. στο ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ (ΠΑΑ) 2014-2020»

**ΑΠΟΦΑΣΗ**

Ο/Η Γενικός Γραμματέας Αγροτικής Πολιτικής και Διαχείρισης Κοινοτικών Πόρων

ή

Ο/Η Περιφερειάρχης

Έχοντας υπόψη:

* + - 1. Το Ν. 4314/2014 για τη διαχείριση, τον έλεγχο και εφαρμογή αναπτυξιακών παρεμβάσεων για την προγραμματική περίοδο 2014-2020» (ΦΕΚ 265/Α/23.12.2014), όπως έχει τροποποιηθεί και ισχύει,

1. Την αρ. C (2015) 9170/11.12.2015 Απόφαση της Επιτροπής των Ευρωπαϊκών Κοινοτήτων, για την έγκριση του Προγράμματος Αγροτικής Ανάπτυξης της Ελλάδας 2014-2020, όπως ισχύει,
2. Την με αρ. πρωτ. 1065/19.04.2016 (ΦΕΚ 1273/Β΄/04.05.2016) Απόφαση του Υπουργού Αγροτικής Ανάπτυξης και Τροφίμων με θέμα «Θέσπιση διαδικασιών του Συστήματος Διαχείρισης και Ελέγχου του Προγράμματος «Αγροτική Ανάπτυξη της Ελλάδας 2014–2020» (ΣΔΕ), όπως τροποποιήθηκε σύμφωνα με την με αρ. πρωτ. 3417/22.12.2016 (ΦΕΚ 4222/Β΄/28.12.2016) Απόφαση και ισχύει κάθε φορά,
3. Τη με αρ. πρωτ. 24944/20.09.2016 (ΦΕΚ 3066/Β΄/26.09.2016) Κοινή Υπουργική Απόφαση των Υπουργών Οικονομίας, Ανάπτυξης και Τουρισμού & Αγροτικής Ανάπτυξης και Τροφίμων «Αναδιάρθρωση των Ειδικών Υπηρεσιών του Προγράμματος Αγροτικής Ανάπτυξης 2014-2020», όπως τροποποιήθηκε με τη με αριθμ. 927/31.03.2018 (ΦΕΚ 1116/Β/27.03.2018) απόφαση,
4. Τη με αρ. πρωτ. 2545/17.10.2016 (ΦΕΚ 3447/B’/2016) Κοινή Υπουργική Απόφαση των Υπουργών Εσωτερικών και Διοικητικής Ανασυγκρότησης, Οικονομίας, Ανάπτυξης & Τουρισμού, Αγροτικής Ανάπτυξης & Τροφίμων, με την οποία εκχωρούνται αρμοδιότητες της Ειδικής Υπηρεσίας Διαχείρισης του ΠΑΑ 2014-2020 Α. Στις Ειδικές Υπηρεσίες Διαχείρισης Επιχειρησιακών Προγραμμάτων Περιφερειών και Β. Στις Γενικές Διευθύνσεις Περιφερειακής Αγροτικής Οικονομίας και Κτηνιατρικής των Περιφερειών, ως Ενδιάμεσοι Φορείς Διαχείρισης Πράξεων ΠΑΑ,
5. Τις από 04.04.2016 αποφάσεις - συμπεράσματα της 1ης Συνεδρίασης της Επ. Παρακολούθησης του ΠΑΑ της Ελλάδας 2014-2020, όσον αφορά τα κριτήρια επιλογής των συγχρηματοδοτούμενων πράξεων ΠΑΑ 2014-2020, όπως έχουν τροποποιηθεί και ισχύουν,
6. Τη με αρ. πρωτ. ……… πρόσκληση του ΕΦΔ για την υποβολή προτάσεων στο ΠΑΑ 2014-2020,
7. Τις αιτήσεις στήριξης προς τον ΕΦΔ για την ένταξη των πράξεων στο ΠΑΑ 2014-2020, όπως υποβλήθηκαν στο ΟΠΣΑΑ,
8. Το αποτέλεσμα του διοικητικού ελέγχου, όπως αυτό αποτυπώνεται στο φύλλο διοικητικού ελέγχου στο ΟΠΣΑΑ και στον πίνακα αποτελεσμάτων που εκδίδεται,

**Αποφασίζει**

την ένταξη των πράξων με τα στοιχεία αναφέρονται αναλυτικά στον πίνακα του Παραρτήματος ΙΙ της παρούσας, στη Δράση 4.3.1 «Υποδομές εγγείων βελτιώσεων», του Υπομέτρου 4.3 «Στήριξη για επενδύσεις σε υποδομές που συνδέονται με την ανάπτυξη, τον εκσυγχρονισμό ή την προσαρμογή της γεωργίας και της δασοκομίας», του Μέτρου 4 «Επενδύσεις σε υλικά στοιχεία του ενεργητικού» του ΠΑΑ 2014-2020.

Οι πράξεις συγχρηματοδοτούνται από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ).

**Α. ΣΤΟΙΧΕΙΑ ΠΡΑΞΕΩΝ**

**Περίοδος επιλεξιμότητας δαπανών των πράξεων**

Ως ημερομηνία λήξης της προθεσμίας επιλεξιμότητας των δαπανών, δηλαδή της ολοκλήρωσης του φυσικού και οικονομικού αντικειμένου των προτεινόμενων πράξεων ορίζεται η 31 Δεκεμβρίου 2023. Εντούτοις θα πρέπει, το φυσικό αντικείμενο να έχει ολοκληρωθεί και η τελική αίτηση πληρωμής να έχει υποβληθεί από τους δικαιούχους το αργότερο μέχρι 31 Αυγούστου 2023 (*δύναται να οριστεί προγενέστερη ημερομηνία εφόσον κρίνεται απαραίτητο από τον ΕΦΔ*).

**Β. ΣΤΟΙΧΕΙΑ ΕΓΓΡΑΦΗΣ ΠΡΑΞΕΩΝ ΣΤΟ ΠΡΟΓΡΑΜΜΑ ΔΗΜΟΣΙΩΝ ΕΠΕΝΔΥΣΕΩΝ**

[Σε περίπτωση ένταξης:] Η συνολική δημόσια δαπάνη των πράξεων που προτείνεται για εγγραφή στο Πρόγραμμα Δημοσίων Επενδύσεων (ΣΑ 082/1) ανέρχεται σε ……………… €.

[Σε περίπτωση τροποποίησης:] Η δημόσια δαπάνη της πράξης με κωδικό εναρίθμου ………………….. διαμορφώνεται σε ……………… €.]

**Γ. ΟΡΟΙ ΧΡΗΜΑΤΟΔΟΤΗΣΗΣ**

Οι δικαιούχοι υποχρεούνται να τηρήσουν τους όρους της απόφασης ένταξης και να υλοποιήσουν τις πράξεις, σύμφωνα με τους όρους και την περίοδο επιλεξιμότητας αυτών, καθώς και να τηρήσουν τις υποχρεώσεις που παρατίθενται στο συνημμένο Παράρτημα Ι, το οποίο αποτελεί αναπόσπαστο μέρος της απόφασης ένταξης.

Σε περίπτωση που η υλοποίηση μιας πράξης αποκλίνει από τους όρους της απόφασης ένταξης, ο ΕΦΔ επανεξετάζει την πράξη και μπορεί να προβεί στην ανάκληση της απόφασης ένταξης της εν λόγω πράξης ή στην τροποποίηση της απόφασης ένταξης στην οποία περιλαμβάνονταν (όταν η απόφαση ένταξης αφορά πολλές πράξεις).

**Δ. ΧΟΡΗΓΗΣΗΣ ΤΗΣ ΕΝΙΣΧΥΣΗΣ**

Οι διαδικασίες χορήγησης της ενίσχυσης, γίνεται σύμφωνα με τα οριζόμενα στο ΣΔΕ του ΠΑΑ, την/ις εγκύκλιο/ους του ΟΠΕΚΕΠΕ και το ειδικό θεσμικό πλαίσιο εφαρμογής της πράξης (εάν υπάρχει).

**Ε. ΕΛΕΓΧΟΙ**

Επιτόπιοι, εκ των υστέρων, ειδικοί και έκτακτοι έλεγχοι διενεργούνται από τα αρμόδια εθνικά και κοινοτικά όργανα στην έδρα και στο χώρο υλοποίησης της πράξης, σύμφωνα με τα οριζόμενα στο ΣΔΕ του ΠΑΑ, την/ις εγκύκλιους του ΟΠΕΚΕΠΕ και το ειδικό θεσμικό πλαίσιο εφαρμογής της πράξης (εάν υπάρχουν).

**ΣΤ. ΕΙΔΙΚΟΙ ΟΡΟΙ**

* Για τις πράξεις που συμβάλλουν στο δείκτη εκροών: «Πραγματική μείωση της χρήσης νερού» υποβάλλεται από το δικαιούχο (μετά την ολοκλήρωση του έργου) σχετική μελέτη σύμφωνα με τις προδιαγραφές της με αριθμ.165/20277/06-02-2018 (ΦΕΚ 863/12-03-2018, τ. Β΄) απόφασης της Δ/νσης Εγγείων Βελτιώσεων και Εδαφοϋδατικών πόρων του ΥΠΑΑΤ.
* Για πράξεις που σύμφωνα με το άρθρο 46 του Καν. 1305/2013 απαιτείται πραγματική μείωση της χρήσης νερού ανερχόμενη τουλάχιστον στο 50% της δυνητικής εξοικονόμησης, η πραγματική μείωση που θα προκύπτει από την ανωτέρω μελέτη θα πρέπει να πληροί τον περιορισμό αυτό. Σε αντίθετη περίπτωση, ανακαλείται η απόφαση ένταξης της πράξης (απένταξη πράξης) και επιβάλλονται οι διατάξεις για την ανάκτηση των ποσών ως αχρεωστήτως ή παρανόμως καταβληθέντων.
* ~~Στις περιπτώσεις πράξεων που σύμφωνα με το άρθρο 46 του Καν. 1305/2013 και τους όρους της με αριθμ. …… πρόσκλησης απαιτείται πραγματική μείωση της χρήσης νερού ανερχόμενη τουλάχιστον στο 50% της δυνητικής εξοικονόμησης, αυτή θα υπολογίζεται εκ των υστέρων (μετά την ολοκλήρωση του έργου) από σχετικό εμπειρογνώμονα με μελέτη βασισμένη στις προδιαγραφές της με αριθμ. 165/20277/06-02-2018 απόφασης της Δ/νσης Εγγείων Βελτιώσεων και Εδαφοϋδατικών πόρων του ΥΠΑΑΤ. Η πραγματική εξοικονόμηση που θα προκύπτει θα πρέπει να πληροί τον ανωτέρω περιορισμό. Σε αντίθετη περίπτωση, ανακαλείται η απόφαση ένταξης της πράξης (απένταξη πράξης) και επιβάλλονται οι διατάξεις για την ανάκτηση των ποσών ως αχρεωστήτως ή παρανόμως καταβληθέντων.~~
* Για πράξεις που κατά την υποβολή και αξιολόγηση της αίτησης στήριξης δεν υποβλήθηκε το σύνολο των απαιτούμενων αδειών ή αυτές που υποβλήθηκαν χρήζουν επικαιροποίησης θα πρέπει η εξασφάλισή τους και η υποβολή τους στον ΕΦΔ να πραγματοποιηθεί το αργότερο μέχρι την υποβολή του αιτήματος του δικαιούχου για την προέγκριση δημοπράτησης του έργου ή μέχρι τη δημοπράτησή του στην περίπτωση που δεν απαιτείται προέγκριση δημοπράτησης από τον ΕΦΔ.
* Για πράξεις που κατά την υποβολή και αξιολόγηση της αίτησης στήριξης δεν υποβλήθηκε οριστική μελέτη ή αυτή που υποβλήθηκε χρήζει επικαιροποίησης θα πρέπει η εγκριτική απόφαση της οριστικής/επικαιροποιημένης μελέτης, η αντίστοιχη τεχνική έκθεση – προϋπολογισμός – συνοπτική προμέτρηση – αναλυτικό τιμολόγιο –σχέδιο γενικής διάταξης έργου να υποβληθούν στον ΕΦΔ το αργότερο μέχρι την υποβολή του αιτήματος του δικαιούχου για την προέγκριση δημοπράτησης του έργου ή μέχρι τη δημοπράτησή του στην περίπτωση που δεν απαιτείται προέγκριση δημοπράτησης από τον ΕΦΔ.
* Μετά την ολοκλήρωση του φυσικού αντικειμένου της πράξης θα πρέπει ο δικαιούχος να μεριμνήσει για την εξασφάλιση των απαιτούμενων αδειών και εγκρίσεων για τη λειτουργία του έργου σύμφωνα με τις διατάξεις της νομοθεσίας.
* Στην περίπτωση που στην προτεινόμενη πράξη προβλέπεται εγκατάσταση παραγωγής ενέργειας (εγκατάσταση ΑΠΕ), μετά την ολοκλήρωση της επένδυσης υποβάλλεται στον ΕΦΔ κατάλληλη σύμβαση για αυτοπαραγωγή με ενεργειακό συμψηφισμό (net metering).
* Σε περίπτωση πράξης που αφορά εκπόνηση μελέτης και κατασκευή, μετά την ολοκλήρωση του Υποέργου της μελέτης, επαναξιολογείται το Υποέργο της κατασκευής ως προς τα κριτήρια επιλεξιμότητας. Σε περίπτωση μη πλήρωσης των κριτηρίων επιλεξιμότητας, ανακαλείται η απόφαση ένταξης της πράξης (απένταξη πράξης) και επιβάλλονται οι διατάξεις για την ανάκτηση των ποσών ως αχρεωστήτως ή παρανόμως καταβληθέντων.
* *Συμπληρώνονται από τον ΕΦΔ λοιποί όροι (κατά περίπτωση) για τις πράξεις που απαιτείται.*

**Ο/Η Γενικός Γραμματέας Αγροτικής Πολιτικής και Κοινοτικών Πόρων**

**ή**

**Ο/Η Περιφερειάρχης**

**ΣΥΝΗΜΜΕΝΑ**

**ΠΑΡΑΡΤΗΜΑ Ι :** ΥΠΟΧΡΕΩΣΕΙΣ ΔΙΚΑΙΟΥΧΩΝ, το οποίο αποτελεί αναπόσπαστο μέρος της Απόφασης Ένταξης

**ΠΑΡΑΡΤΗΜΑ ΙΙ:** ΠΙΝΑΚΑΣ ΕΝΤΑΣΣΟΜΕΝΩΝ ΠΡΑΞΕΩΝ

**ΠΙΝΑΚΑΣ ΑΠΟΔΕΚΤΩΝ**

**Α. ΓΙΑ ΕΝΕΡΓΕΙΑ**

1. ΕΙΔΙΚΗ ΥΠΗΡΕΣΙΑ ΔΙΑΧΕΙΡΙΣΗΣ Π.Α.Α. 2014-2020
2. ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ & ΤΡΟΦΙΜΩΝ

• ΓΕΝΙΚΗ Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

Δ/ΝΣΗ ΠΡΟΫΠΟΛΟΓΙΣΜΟΥ ΚΑΙ ΔΗΜ. ΑΝΑΦΟΡΩΝ

ΤΜΗΜΑ ΠΔΕ (σε ηλεκτρονική μορφή).

**Β. ΓΙΑ ΚΟΙΝΟΠΟΙΗΣΗ**

1. Οργανισμό Πληρωμών -ΟΠΕΚΕΠΕ

**ΠΑΡΑΡΤΗΜΑ Ι: ΥΠΟΧΡΕΩΣΕΙΣ ΔΙΚΑΙΟΥΧΩΝ**

Οι δικαιούχοι πράξεων που θα ενταχθούν στο ΠΑΑ αναλαμβάνουν την τήρηση των παρακάτω υποχρεώσεων :

1. **ΤΗΡΗΣΗ ΚΟΙΝΟΤΙΚΩΝ ΚΑΙ ΕΘΝΙΚΩΝ ΚΑΝΟΝΩΝ**
2. Να τηρούν την Κοινοτική και Εθνική Νομοθεσία κατά την εκτέλεση της πράξης και ιδίως όσον αφορά τις δημόσιες συμβάσεις, την αειφόρο ανάπτυξη, τις κρατικές ενισχύσεις, την ισότητα μεταξύ ανδρών και γυναικών, τη μη διάκριση και την προσβασιμότητα Ατόμων με Αναπηρίες.
3. Να τηρούν τους όρους ή περιορισμούς που τίθενται, από το Σύστημα Διαχείρισης και Ελέγχου του ΠΑΑ 2014-2020 όπως ισχύει κάθε φορά, από το ειδικό θεσμικό πλαίσιο εφαρμογής της πράξης (εάν υπάρχει) ή από την Ειδική Υπηρεσία Διαχείρισης του ΠΑΑ (ή εναλλακτικά ο ΕΦΔ).
4. **ΥΛΟΠΟΙΗΣΗ ΠΡΑΞΗΣ**
5. Να τηρούν τα χρονοδιαγράμματα υλοποίησης της πράξης και των επί μέρους υποέργων, όπως αυτά αποτυπώνονται στην απόφαση ένταξης της πράξης.

Η ανάληψη της κύριας νομικής δέσμευσης δεν μπορεί να υπερβεί τους 18 (δεκαοκτώ) μήνες από την ημερομηνία έκδοσης της Απόφασης Ένταξης και σε κάθε περίπτωση όχι αργότερα από έξι (6) μήνες από την προθεσμία αυτή. Σε περίπτωση υπέρβασης αυτών των χρονικών ορίων η Απόφαση Ένταξης θα ανακληθεί μετά από προειδοποιητική επιστολή της ΔΑ ή του ΕΦΔ και την άπρακτη παρέλευση τριών μηνών. Η παραπάνω προθεσμία ισχύει με την επιφύλαξη δικαστικών ή διοικητικών αποφάσεων που αναστέλλουν την υλοποίηση της πράξης ή λόγω ανωτέρας βίας. [*Δύναται να οριστούν από τον ΕΦΔ μικρότερα χρονικά όρια των ανωτέρω*].

Υπερβάσεις του χρονοδιαγράμματος υλοποίησης των υποέργων δύνανται να επιφέρουν την επιβολή στο δικαιούχο λήψης διορθωτικών μέτρων εντός συγκεκριμένων προθεσμιών, αλλά και την ανάκληση της απόφασης ένταξης της εν λόγω πράξης ή τροποποίηση της απόφασης ένταξης στην οποία περιλαμβάνονταν (*όταν η απόφαση ένταξης αφορά πολλές πράξεις*).

1. Να διασφαλίζουν το λειτουργικό αποτέλεσμα της πράξης, λαμβάνοντας όλα τα απαραίτητα μέτρα για το σκοπό αυτό, με βάση το κανονιστικό πλαίσιο του φορέα λειτουργίας και συντήρησης της πράξης και των αντίστοιχων αρμοδιοτήτων του, στην περίπτωση που ο φορέας λειτουργίας και συντήρησης της πράξης δεν ταυτίζεται με το δικαιούχο αυτής.
2. Να λαμβάνουν έγκριση από την Ειδική Υπηρεσία Διαχείρισης του ΠΑΑ (ή εναλλακτικά τον ΕΦΔ) για τις διαδικασίες της διακήρυξης, ανάθεσης και τροποποίησης δημοσίων συμβάσεων. *Στις περιπτώσεις πράξεων που εκτελούνται με ίδια μέσα*, ο δικαιούχος υποχρεούται να υποβάλλει σχέδιο απόφασης για την εκτέλεση του έργου με ίδια μέσα πριν την υπογραφή του, και να υποβάλλει αίτημα εξέτασης για τροποποιήσεις αυτής. Στις περιπτώσεις αρχαιολογικών έργων, ο δικαιούχος κοινοποιεί την απόφαση αυτεπιστασίας.
3. Να ενημερώνουν έγκαιρα την Ειδική Υπηρεσία Διαχείρισης του ΠΑΑ (ή εναλλακτικά τον ΕΦΔ) σχετικά με την εξέλιξη της πράξης, για την υλοποίησή της και να αποστέλλουν όλα τα σχετικά έγγραφα που αφορούν στη φυσική και οικονομική υλοποίηση της πράξης έως και την ολοκλήρωσή της, σύμφωνα με τα οριζόμενα στο θεσμικό πλαίσιο του μέτρου/υπομέτρου/δράσης ή/και τις απαιτήσεις της/ου ΕΥΔ/ΕΦΔ.
4. Να πραγματοποιούν όλες τις απαραίτητες ενέργειες, για την ενημέρωση του ΟΠΣAΑ με τα δεδομένα και έγγραφα των πράξεων που υλοποιούν και ειδικότερα τα δεδομένα και έγγραφα προγραμματισμού και υλοποίησης που απαιτούνται για τη χρηματοοικονομική διαχείριση, την παρακολούθηση του φυσικού και οικονομικού αντικειμένου και των δεικτών.
5. Να διασφαλίζουν την ακρίβεια, την ποιότητα και πληρότητα των στοιχείων που υποβάλλουν στο ΟΠΣΑΑ, σύμφωνα με το χρονικό πλαίσιο που προβλέπεται στις σχετικές διατάξεις.
6. Να παράσχουν στη διαχειριστική αρχή και/ή στους εξωτερικούς αξιολογητές του ΠΑΑ ή άλλους φορείς που έχουν εξουσιοδοτηθεί να εκτελούν καθήκοντα για λογαριασμό της, όλες τις πληροφορίες που είναι αναγκαίες για την παρακολούθηση και αξιολόγηση του προγράμματος, ιδίως σε σχέση με την επίτευξη καθορισμένων στόχων και προτεραιοτήτων.
7. **ΧΡΗΜΑΤΟΔΟΤΗΣΗ ΠΡΑΞΗΣ**
8. Να τηρούν ξεχωριστή λογιστική μερίδα για την πράξη στην οποία θα καταχωρούνται όλες οι δαπάνες που αντιστοιχούν πλήρως προς τις δαπάνες που δηλώνονται στην Ειδική Υπηρεσία Διαχείρισης του ΠΑΑ ή στον Ενδιάμεσο Φορέα Διαχείρισης μέσω των αιτήσεων πληρωμής.
9. Να υποβάλλουν (εφόσον απαιτείται από τη φύση του έργου) στην ΕΥΔ ΠΑΑ (ή εναλλακτικά στον ΕΦΔ) και στον ΟΠΕΚΕΠΕ, μετά την ολοκλήρωση της πράξης στοιχεία για τους δημιουργούμενους τόκους από τη χρηματοοικονομική διαχείριση των διατιθέμενων πόρων.
10. **ΕΠΙΣΚΕΨΕΙΣ – ΕΛΕΓΧΟΙ**
11. Να θέτουν στη διάθεση, εφόσον ζητηθούν, καθ’ όλη τη διάρκεια εκτέλεσης των πράξεων και για όσο χρόνο ο δικαιούχος υποχρεούται για την τήρησή τους, όλα τα έγγραφα, δικαιολογητικά και στοιχεία της πράξης, στην Ειδική Υπηρεσία Διαχείρισης του ΠΑΑ, Ειδική Υπηρεσία Εφαρμογής του ΠΑΑ, Ενδιάμεσο Φορέα Διαχείρισης, ΟΠΕΚΕΠΕ, Επιτροπή Παρακολούθησης και σε όλα τα ελεγκτικά όργανα της Ελλάδας και της Ευρωπαϊκής Ένωσης.
12. Να αποδέχονται επιτόπιους ελέγχους και επιτόπιες επισκέψεις από όλα τα αρμόδια εθνικά και ευρωπαϊκά ελεγκτικά όργανα, τόσο στην έδρα τους, όσο και στους χώρους υλοποίησης της πράξης, και να διευκολύνουν τον έλεγχο προσκομίζοντας οποιοδήποτε στοιχείο που αφορά την εκτέλεση της πράξης, εφόσον ζητηθούν.
13. Να τηρούν τις ακόλουθες μακροχρόνιες δεσμεύσεις, προκειμένου οι πράξεις να διατηρήσουν το δικαίωμα της συνεισφοράς των Ταμείων:

α) Για πράξεις που περιλαμβάνουν επένδυση σε υποδομή ή παραγωγική επένδυση, εντός πέντε (5) ετών από την τελική πληρωμή ή εντός της προθεσμίας που ορίζεται στους κανόνες περί κρατικών ενισχύσεων να μην επέλθει:

* παύση ή μετεγκατάσταση μιας παραγωγικής δραστηριότητας εκτός της περιοχής προγράμματος
* αλλαγή του ιδιοκτησιακού καθεστώτος ενός στοιχείου υποδομής η οποία παρέχει σε μια εταιρεία ή δημόσιο οργανισμό αδικαιολόγητο πλεονέκτημα
* ουσιαστική μεταβολή που επηρεάζει τη φύση, τους στόχους ή την εφαρμογή των όρων που θα μπορούσαν να υπονομεύσουν τους αρχικούς στόχους.

β) Άλλες μακροχρόνιες δεσμεύσεις που ορίζονται από την Ειδική Υπηρεσία Διαχείρισης του ΠΑΑ (ή εναλλακτικά τον ΕΦΔ) ή καθορίζονται από το θεσμικό πλαίσιο που διέπει την πράξη.

Η τήρηση των μακροχρονίων υποχρεώσεων επιβεβαιώνονται, μετά την ολοκλήρωση της πράξης, από την Δ.Α. ή τον ΕΦΔ. (*Στην περίπτωση που η υποχρέωση τήρησης των μακροχρονίων δεσμεύσεων μεταβιβάζεται σε άλλο φορέα, αυτός προσδιορίζεται και η υποχρέωση αφορά αυτόν τον φορέα*)

1. **ΔΗΜΟΣΙΟΤΗΤΑ**
2. Να αποδέχονται ότι τα στοιχεία τους θα δημοσιοποιηθούν σύμφωνα με το άρθρο 111 του Καν. 1306/2013 και ότι τα στοιχεία ενδέχεται να αποτελέσουν αντικείμενο επεξεργασίας από τις αρχές ελέγχου και διερεύνησης της Ευρωπαϊκής Ένωσης ή της Χώρας. Σε κάθε περίπτωση τηρούνται οι διατάξεις της Οδηγίας 95/46/ΕΚ και του Καν. (ΕΚ) 45/2001 περί προστασίας των δεδομένων.
3. Να λαμβάνουν όλα τα μέτρα πληροφόρησης που προβλέπονται στο Παράρτημα ΙΙΙ του Εκτελεστικού Καν. (ΕΕ) 808/2014 και σύμφωνα με τις κατευθύνσεις της ΕΥΔ ΠΑΑ που αναφέρονται αναλυτικά στην ιστοσελίδα του ΠΑΑ 2014-2020 ή/και του ΕΦΔ.
4. **ΑΠΟΔΟΧΗ ΜΗΝΥΜΑΤΩΝ ΗΛΕΚΤΡΟΝΙΚΟΥ ΤΑΧΥΔΡΟΜΕΙΟΥ**

Να αποδέχονται ότι τα μηνύματα που αποστέλλονται μέσω ηλεκτρονικού ταχυδρομείου στη διεύθυνση που έχουν δηλωθεί στην αίτηση στήριξης επέχουν θέση κοινοποίησης και συνεπάγονται την έναρξη όλων των έννομων συνεπειών και προθεσμιών.

1. **ΚΥΡΩΣΕΙΣ**

Η μη τήρηση των υποχρεώσεων της απόφασης ένταξης, δύναται να επιφέρει την ανάκληση της απόφασης ένταξης και την επιβολή των διατάξεων για την ανάκτηση των ποσών ως αχρεωστήτως ή παρανόμως καταβληθέντων.

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **Κωδικός ΟΠΣΑΑ 2014-2020** | **Τίτλος Πράξης/Υποέργου** | **Δικαιούχος** | **Συνολικός Προϋπολογισμός**  **(Συνολική Δημόσια Δαπάνη) (€)** | **Επιλέξιμη Δημόσια Δαπάνη (€)** | **Μη επιλέξιμες λοιπές αξίες (€)** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  | **ΣΥΝΟΛΟ** | | |  |  |  |

**ΠΑΡΑΡΤΗΜΑ ΙΙ: ΠΙΝΑΚΑΣ ΕΝΤΑΣΣΟΜΕΝΩΝ ΠΡΑΞΕΩΝ**

**ΚΩΔ. ΣΑ: 082/1**